บาทเปิด 34.87 บาทต่อดอลล่าร์  กลับมาแข็งค่า
เงินบาทเปิดตลาด 34.87 บาทต่อดอลล่าร์  กลับมาแข็งค่า คลายกังวลหลังเฟดอาจยังไม่ขึ้นดอกเบี้ยในก.ย.
13 ก.ย. 2559

เงินบาทเปิดตลาด 34.87 บาทต่อดอลล่าร์  กลับมาแข็งค่า คลายกังวลหลังเฟดอาจยังไม่ขึ้นดอกเบี้ยในก.ย.
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.87 บาท/ดอลลาร์ แข็งค่าจากปิดตลาดช่วงเย็นวานนี้ที่ระดับ 34.94 บาท/ดอลลาร์ หลังดอลลาร์กลับมาอ่อนค่าเมื่อเทียบกับค่าเงินสกุลหลัก โดยเงินบาทเคลื่อนไหวทิศทางเดียวกับค่าเงินในภูมิภาค
"บาทแข็งค่าตามภูมิภาคหลังดอลลาร์อ่อนค่าเมื่อเทียบกับค่าเงินสกุลหลัก เนื่องจากเมื่อคืนมี comment กรรมการเฟดออกมาส่งสัญญาณว่าเฟดอาจยังไม่ปรับขึ้นดอกเบี้ยในสัปดาห์หน้า ซึ่งสวนทางกับความเห็นของกรรมการคนอื่นๆ ก่อนหน้านี้" นักบริหารเงินฯ กล่าว
นักบริหารเงินฯ ประเมินกรอบการเคลื่อนไหวของเงินบาทในวันนี้ไว้ระหว่าง 34.80-34.90 บาท/ดอลลาร์
"วันนี้บาทน่าจะแกว่งตัวในกรอบตามทิศทางของดอลลาร์เป็นหลัก" นักบริหารเงินฯ กล่าว